
Text rozhodnutia
Súd: Krajský súd Trnava Spisová značka: 31Cob/94/2017 Identifikačné číslo súdneho spisu: 2116209131 Dátum vydania rozhodnutia: 29. 10. 2018 Meno a priezvisko sudcu, VSÚ: JUDr. Andrea Vyskočová ECLI: ECLI:SK:KSTT:2018:2116209131.2 Uznesenie Krajský súd v Trnave v senáte zloženom z predsedníčky JUDr. Andrey Vyskočovej, sudkyne JUDr. Boženy Husárovej a sudcu Mgr. Michala Novotného v sporovej veci žalobcu: Technical Services Slovakia, s.r.o., IČO: 44 565 381, Koniarekova 19, Trnava, zastúpeného: alianciaadvokátov ak, s.r.o., advokátska kancelária, Bratislava, proti žalovanému: ŽOS Trnava, a.s., IČO: 34 108 513, Koniarekova 19, Trnava, zastúpenému: JUDr. Peter Sopko, advokát, Trnava, za účasti intervenientov na strane žalovaného: 1. Generali Poisťovňa, a.s., IČO: 35 709 332, Lamačská cesta 3/A, Bratislava, 2. Allianz - Slovenská poisťovňa, a.s., IČO: 00 151 700, Dostojevského rad 4, Bratislava, o 4.267.749,52 € s prísl., na odvolanie žalobcu proti rozsudku Okresného súdu Trnava č. k. 25 Cb 155/2016-630 zo 7. októbra 2016 v znení opravného uznesenia č. k. 25 Cb 155/2016-686 z 3. júla 2017 takto r o z h o d o l : I. Odvolacie konanie sa zastavuje. II. Žalovanému, ako aj intervenientom na strane žalovaného sa priznáva voči žalobcovi nárok na náhradu 100 % trov odvolacieho konania. o d ô v o d n e n i e : 1. Potom, čo tunajší súd uznesením č. k. 31 Cob 94/2017-725 prerušil konanie na spoločný návrh strán, žalobca podaním došlým 26. októbra 2018 vzal späť svoje odvolanie proti rozsudku súdu prvej inštancie. Ustanovenie § 369 ods. 3 C. s. p. ukladá odvolaciemu súdu v takom prípade odvolacie konanie zastaviť. Tomu neprekáža, že konanie bolo prerušené, pretože späťvzatie odvolania ako úkon smerujúci k ukončeniu zastavenia konania nie je v rozpore s účelom, kvôli ktorému bolo konanie prerušené (mimosúdne rokovania). Vzhľadom na tento dispozičný úkon tak Krajskému súdu v Trnave ako odvolaciemu súdu nezostalo nič iné než takto rozhodnúť (výrok I). 2. Späťvzatím odvolania žalobca zavinil zastavenie odvolacieho konania, preto ho odvolací súd podľa § 256 ods. 1 v spojení s § 396 ods. 1 C. s. p. zaviazal na náhradu trov konania žalovanému, ako aj obom intervenientom na jeho strane (výrok II). Také rozhodnutie napokon predpokladala aj dohoda o trovách konania z 26. septembra 2018 v čl. IV ods. 2. 3. Toto rozhodnutie prijal senát odvolacieho súdu jednomyseľne (3 : 0). Poučenie: Proti tomuto uznesenie je prípustné dovolanie za podmienok ustanovených v § 420 a § 421 C. s. p. Dovolanie možno podať v lehote dvoch mesiacov od doručenia tohto rozsudku na súde, ktorý rozhodoval v prvej inštancii. V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh). Dovolateľ musí byť v dovolacom konaní zastúpený advokátom, ak nejde o prípady § 429 ods. 2 C. s. p. Dovolanie a iné podania dovolateľa musia byť spísané advokátom.

